﻿— III — 



Dieu a envoyée à recours à elle, comme au plus prochain trône royal, 

 qu'il a estably près de l'Escoce , pour reprimer semblables injures et 

 injustices, quant elles advienclront , ayant le dict ambassadeur commande- 

 ment de leurs Majestés très-chrestiennes de la pryer très-instamment 

 quelle veuille si bien pourvoir au faict de la dicte royne d'Ëscoce , 

 qu'elle n'ayt besoing d'aucung autre secours, que du sien, pour estre 

 remise en son Estât et grandeur, comme la dicte royne d'Ëscoce leur a 

 fait entendre que sa dicte Majesté le luy avoit promis; et ils espèrent 

 que, pour la compassion de sa nécessité presante et pour l'obligation du 

 prochein parantage, qui est entre elles deux, sa dicte Majesté l'accom- 

 plira, le quel secours s'ils voyoient deffaillir à la dicte dame, ils s'esfor- 

 ceroient , nonobstant leurs presans affaires , donner remède à ceulx de la 

 dicte dame, et leur semble qu'il seroit bon pendant que sa dicte Majesté 

 a icy dans son pays les principales personnes intéressées en ceste cause, 

 qu'elle ne permist qu'ils s'en retournassent, sans qu'elle lieut accomodé 

 le dict affaire, car ce ne sera que recommencement de troubles et de 

 guerre, aussi tost qu'ils seront en leur pays. 



Et qu'il plaise à sa Majesté faire trouver ce garçon, qui a donné 

 moyen à la dicte dame de sortir hors de la prison où elle estoit , lequel 

 aucungs ont enlevé, pendant qu'il estoit en ceste court, n'ayant mérité le 

 bon acte de bon et fidelle subiect qu'il a faict envers sa royne qu'il 

 reçoive autre chose que faveur et bon trettement de touts les princes 

 de la terre. 



Qu'il soyt aussi le plaisir de sa dicte Majesté permettre que le dict am- 

 bassadeur puysse envoyer ses gens et paquets au Roy, son seigneur, 

 avec semblable liberté qu'auparavant, sans sauf conduys, ny passeports, 

 et que les ports et passaiges de ce royaulme soient de seur accès et ou- 

 verts aux subieetz du Roy, son dict seigneur, pour aller et venir en 

 France. 



Le dict ambassadeur supplye très-humblement la dicte dame , ne 

 trouver mauvais qu'il la supplye touchant l'ambassadeur d'Espaigne 

 par ce que telles personnes, pour rayson de la charge, luy sont en re- 

 commandation, qu'elle vueille avoir esgard a ce, que des puys le temps 

 que Dieu a estably les roys, princes, potentats et republiques au monde, 

 les ambassadeurs ont esté tous jours respectés et leurs personnes de- 

 meurées intactes; mesmes au milieu des plus aspres guerres l'on a eu 

 esgard de ne toucher à eulx ny tretter leurs personnes que bien fort 

 honorablement, et que c'est luy cy a esté accepté de sa Majesté pour 

 ambassadeur du roy son meistre, sur les lettres de sa légation, non qu'il 

 ayt prié ny faict prier d'en parler, mais qu'ainsi le requiert le pareil 

 office, qu'ils ont tous deux par de çà et qu'il luy soit par sa dicle Ma- 

 jesté donné licence de le visiter une foys la septmaine, aulmoings en 

 présence de ceulx qui sont commis à le garder. 



